ברנדי קרלייל

ברנדי מארי קרלייל (באנגלית: Brandi Marie Carlile) (נולדה ב-1 ביוני 1981) היא זמרת-יוצרת ומפיקה אמריקאית שהמוזיקה שלה חובקת ז'אנרים רבים, כולל פולק רוק, קאנטרי אלטרנטיבי, אמריקנה ורוק קלאסי. קרלייל נולדה ב-1 ביוני 1981 ברייבנסדייל, וושינגטון. כשהייתה בת ארבע, חלתה בדלקת קרום המוח חיידקית, ממנה כמעט מתה. קרלייל לימדה את עצמה לשיר כשהייתה ילדה, והיא החלה לשיר שירי קאנטרי על הבמה כשהייתה בת שמונה. היא החלה לנגן בגיטרה ולכתוב שירים בגיל 15. בגיל 16, קרלייל הפכה לזמרת גיבוי של חקיין של אלביס. היא אובחנה עם הפרעת קשב כשהייתה נערה. היא למדה בתיכון, אך מאוחר יותר נשרה כדי להמשיך בקריירה המוזיקלית שלה. לאחר שהכירה את המוזיקה של אלטון ג'ון, קרלייל לימדה את עצמה לנגן בפסנתר, ובגיל 17 היא למדה לנגן בגיטרה. קרליל החלה את הקריירה שלה בהופעה במועדוני מוזיקה בסיאטל עם האחים התאומים פיל וטים הנזרות'. קולומביה רקורדס החתימו את קרלייל בשנת 2004. ביולי 2005 היא הוציאה את אלבום הבכורה שלה, Brandi Carlile. האלבום הגיע למקום ה-80 במצעד הבילבורד 200 והגיע למקום הראשון במצעד אלבומי הפולק האמריקאי. באפריל 2007 היא הוציאה את אלבום האולפן השני שלה, The Story. זה כולל שיתוף פעולה עם אינדיגו גירלז ב"Cannonball". האלבום הגיע למקום ה-41 במצעד הבילבורד 200 ולמקום ה-10 במצעד אלבומי הרוק האמריקאי. באוקטובר 2009 היא הוציאה את אלבום האולפן השלישי שלה, Give Up the Ghost. האלבום הגיע למקום ה-26 במצעד הבילבורד 200, והופקה על ידי המפיק ריק רובין. האלבום כולל שיתופים פעולה עם אלטון ג'ון, איימי ריי וצ'אד סמית. במאי 2011 היא הציאה את אלבום ההופעה הראשון שלה, Live at Benaroya Hall with the Seattle Symphony. האלבום הגיע למקום ה-14 המצעד אלבומי הרוק האמריקאי, למקום ה-63 במצעד הבילבורד 200 ולמקום החמישי במצעד אלבומי הפולק. ביוני 2012 היא הוציאה את אלבום האולפן הרביעי שלה, Bear Creek. האלבום הגיע למקום העשירים במצעד הבילבורד 200, למקום הראשון במצעד אלבומי הפולק ולמקום השלישי במצעד אלבומי הרוק. במרץ 2015 היא הוציאה את אלבום האולפן החמישי שלה, The Firewatcher's Daughter. על אלבום זה הייתה מועמדת לראשונה לפרס גראמי בקטגוריית אלבום האמריקנה הטוב ביותר. בפברואר 2016 היא הוציאה את אלבום האולפן השישי שלה, By the Way, I Forgive You. על אלבום זה קיבל מועמדות לפרס גראמי לאלבום השנה ואף זכתה בקטגוריית אלבום האמריקנה הטוב ביותר. במאי 2017 היא הוציאה את אלבום האוסף הראשון שלה, Cover Stories. בנובמבר יצא הסינגל "The Joke" כסינגל הראשון מתוך אלבום האולפן השישי שלה. על שיר זה הייתה מועמדת לפרס גראמי להקלטת השנה ושיר השנה, ואף זכתה בקטגוריות "ביצוע השורשים האמריקאי הטוב ביותר" ו"שיר השורשים האמריקאי הטוב ביותר". באוגוסט 2019 יצאו האלבום While I'm Livin' והשיר "Bring My Flowers Now" של טניה טאקר, אותם הפיקה וכתבה קרלייל. השיר זכה בפרס גראמי לשיר הקאנטרי הטוב ביותר והיה מועמד לפרס גראמי לשיר השנה. האלבום זכה בפרס גראמי לאלבום הקאנטרי הטוב ביותר. באוקטובר 2021 היא הוציאה את אלבום האולפן השביעי שלה, In These Silent Days. בספטמבר 2022 היא הוציאה את אלבום האולפן השמיני שלה, In the Canyon Haze. בינואר 2024, ג'וני מיטשל הכריזה על מופע בשם "ג'וני ג'אם", שיתקיים בהוליווד בול בלוס אנג'לס ב-19 באוקטובר 2024, בו קרלייל צפויה לקחת חלק. במהלך ריאיון בנובמבר 2002, קרלייל אמרה כי היא לסבית. ביוני 2012 היא התארסה לקתרין שפרד. הן התחתנו בספטמבר של אותה השנה. לזוג יש שתי בנות. אלבומי אולפן 2005: Brandi Carlile 2007: The Story 2009: Give Up the Ghost 2012: Bear Creek 2015: The Firewatcher's Daughter 2018: By the Way, I Forgive You 2021: In These Silent Days 2022: In the Canyon Haze עם The Highwomen 2019: The Highwomen אחר 2017: Cover Stories מדיה וקבצים בנושא ברנדי קרלייל בוויקישיתוף אתר האינטרנט הרשמי של ברנדי קרלייל ברנדי קרלייל, ברשת החברתית פייסבוק ברנדי קרלייל, ברשת החברתית אקס (טוויטר) ברנדי קרלייל, ברשת החברתית אינסטגרם ברנדי קרלייל, סרטונים בערוץ היוטיוב ברנדי קרלייל, ברשת החברתית Goodreads ברנדי קרלייל, במסד הנתונים הקולנועיים IMDb (באנגלית) ברנדי קרלייל, באתר אפל מיוזיק (באנגלית) ברנדי קרלייל, באתר ספוטיפיי ברנדי קרלייל, באתר סאונדקלאוד (באנגלית) ברנדי קרלייל, באתר Last.fm (באנגלית) ברנדי קרלייל, באתר AllMusic (באנגלית) ברנדי קרלייל, באתר MusicBrainz (באנגלית) ברנדי קרלייל, באתר דיזר ברנדי קרלייל, באתר Yandex.Music (ברוסית) ברנדי קרלייל, באתר Discogs (באנגלית) ברנדי קרלייל, באתר Songkick (באנגלית) ברנדי קרלייל, באתר Genius ברנדי קרלייל, באתר SecondHandSongs ברנדי קרלייל, באתר בנדקמפ ברנדי קרלייל, באתר בילבורד (באנגלית) ברנדי קרלייל, באתר טיידל (באנגלית) איתמר זהר, גם את השיר היפה הזה כנראה לא תשמעו ברדיו הישראלי, באתר הארץ, 4 במרץ 2018 Steven J. Horowitz, Joni Mitchell Announces ‘Joni Jam’ Featuring Brandi Carlile at Los Angeles’ Hollywood Bowl, Variety, ‏2024-01-30 (באנגלית אמריקאית) ברונו מארס, אנדרסון פאק וג'ון בטיסט הם הזוכים הגדולים בטקס הגראמי 2022, באתר וואלה, 4 באפריל 2021 גראמי 2023: ביונסה, אדל וקנדריק לאמאר מובילים במועמדויות, באתר ynet, 15 בנובמבר 2022 2024 GRAMMY Nominations: See The Full Winners & Nominees List | GRAMMY.com, grammy.com